cyanic-selkie/wikianc huggingface dataset:
הישרדות (תוכנית טלוויזיה אמריקאית)
עונה אחת עשרה - גואטמלה
עונתה האחת עשרה של התוכנית נדדה ללגונה יאשה, פארק לאומי יאשה-נאקום-נרנחו שבגואטמלה (בכורה: 15 בספטמבר 2005). בעונה זו הוצג חידוש חשוב, בדמות הוספת פסלון חסינות נסתר, שמוצאו יכול להשתמש בו במועצת השבט, כדי להימנע מהדחה. לעונה זו צורפו שניים ממתמודדי העונה הקודמת, סטפני לה-גרוסה ובובי-ג'ון דרינקרד, שזכו לפופולריות רבה למרות חוסר ההצלחה של שבטם. שניהם בלטו בתוכנית, ולה-גרוסה אף העפילה לגמר, אך בשל בגידותיה הרבות בחבריה לשבט, הפסידה לדני בואטרייט השקטה אשר לא הייתה שייכת לברית הרוב (חזרה לעונה 40), אך הצליחה להגיע להשתחל אליה ולהגיע לגמר, וגם לנצח בו בהצבעת 1–6. עוד בלט בסדרה, שעמדה בסימן צניחה חדה במספר הצופים הממוצע, שחקן פוטבול מפורסם בעבר, גארי הוגבום, שהסתיר את זהותו משאר המתמודדים, ג׳אד סרג׳נט שהיה מהראשונים בתולדות התוכנית שבגד בשבטו המקורי לאחר ערבוב השבטים, רייף ג׳דקינס שלכל אורך המשחק היה לצד לה-גרוסה (וסביר להניח שהיה מגיע לגמר אם בואטרייט לא הייתה מנצחת במשימת החסינות האחרונה) וסנדי האל שעשתה את אחת הטעיות הגדולות במשחק כאשר ניצחה במשימת הפרס במכונית ועקב כך קיבלה אפשרות לוותר על המכונית ולתת לכל שאר המתמודדים שנשארו במשחק מכוניות אך החליטה לא לוותר על המכונית שלה, דבר שהוביל להדחתה עקב כעס המתמודדים.
עונה עשרים וארבע - עולם אחד
בעונה זו (בכורה: 15 בפברואר 2012) שצולמה אף היא בסמואה, שולבו במשחק שני אלמנטים אשר נוסו בעבר. הראשון, חלוקת השבטים על פי מין (עונה 6, עונה 9, עונה 12). האלמנט השני היה השכנת שני השבטים על אותו חוף ולא בחופים נפרדים. (עונה 5, עונה 10, עונה 14). בעונה זו גברה המתמודדת קים ספראדלין בגמר על המתמודדות סברינה תומפסון וצ'לסי מייסנר (7-2-0 בהתאמה). ספראדלין, שזכתה גם בתואר חביבת הקהל, הייתה המתמודדת הבולטת ביותר בעונה זו והפגינה עליונות מרשימה בפן האסטרטגי והחברתי, ובפן הפיזי, ונחשבת לאחת השחקניות הטובות ביותר בתולדות המשחק. בעונה זו בלטו המריבות הפנימיות שבין הגברים, שבין היתר ויתרו על חסינות שבטית אף על פי שניצחו במשימה, בצעד ראשון מסוגו בתוכנית. המריבות הפנימיות הובילו לעליונות הנשים במשחק, ולאחר האיחוד הודחו הגברים בזה אחר זה עד שלבסוף, בפעם הראשונה (והיחידה עד כה) בתולדות התוכנית, כל חמשת השורדים האחרונים היו מאותו מין (במקרה זה, נשים). בעונה זו בלט גם המתמודד קולטון קלמבי, הומוסקסואל מוצהר, שהפגין שליטה אסטרטגית בבני שבטו. למרות הצלחתו נאלץ קולטון לפרוש מסיבות בריאותיות הדחה אחת לפני המיזוג. קולטון שב להתמודד בעונה ה-27 של התוכנית יחד עם ארוסו קאלב.
עונה עשרים ושש - קראמואן: אוהדים נגד פייבוריטים
עונה זו (בכורה: 13 בפברואר 2013) שצולמה בפיליפינים, התנהלה במתכונת זהה לזו שבעונה 16 (מיקרונזיה) - התמודדות של שבט של 10 פייבוריטים מעונות קודמות מול שבט של 10 מעריצים של התוכנית. בעונה זכה המתמודד ג'ון קוקראן, שהגיע למקום השמיני בעונה ה-23 של התוכנית. קוקראן ניצח בהצבעת פה אחד את דון מיהן - שהשתתפה איתו גם בעונתם הקודמת, ובלטה בשל רגישותה הרבה והבגידות הרבות שלה בחבריה למשחק, ואת שרי ביטמן - אשת עסקים שהנהיגה את הברית החזקה בשבט המעריצים אך הצטרפה במהלך העונה לברית הנערצים. קוקראן היה המנצח השלישי שניצח בהצבעת פה-אחד והמנצח השני שניצח בהצבעת פה-אחד בלי שקיבל אף הצבעה כנגדו לאורך כל העונה. עוד בלטו בעונה חביב הקהל מלקולם פרברג, שחזר להשתתף בעונה שנייה ברציפות, ומצא שני פסלונים ללא רמזים - עד שהודח בשל האיום שהיה במקום התשיעי, פיליפ שפרד (עונה 22), שהודח במקום העשירי לאחר חשיפת שני פסלונים והנהיג במשך רוב העונה את ברית הפייבוריטים, ברנדון האנץ שחזר מעונה 23 וגם בעונה זו שידר חוסר יציבות נפשי, עד שהוצא מהמשחק לאחר התקף זעם, אנדריאה בלקי (עונה 22) שהודחה כאשר בכיסה נמצא פסלון חסינות - וכן גם פרנצ'סקה הוגי - המודחת הראשונה בהישרדות "אי הגאולה" - שהייתה המודחת הראשונה הראשונה לחזור לשחק פעם שנייה - והודחה ראשונה גם בפעם הזאת. עונה זו התאפייה בנתוני רייטינג נמוכים, וזו הייתה הפעם הראשונה שבה גמר התוכנית השיג פחות מ-10 מיליון צופים.
עונה שלושים ושלוש - דור המילניום נגד דור X
עונה זו (בכורה: 21 בספטמבר 2016) צולמה בפיג'י, ובה חולקו 20 מתמודדים לשני שבטים: דור המילניום (ילידי שנות ה-80 וה-90), נגד דור X (ילידי שנות ה-60 וה-70). בעונה זו הופיע לראשונה השימוש ביתרון המורשת ובו המוצא אם שורד עד היום ה-36 מקבל יתרון במשחק. במקרה זה, המתמודד חסין במועצת השבט של השישייה האחרונה. המוצאת הייתה ג'סיקה לואיס, שנאלצה להעבירו למתמודד אחר ביום ה-30, לאחר שהודחה (על ידי הגרלת אבנים, בפעם השלישית בלבד בתולדות התוכנית). טוויסט חדש נוסף היה באפשרות לגנוב פרס של מתמודד אחר. המוצא היה אדם קליין, שוויתר עליו לטובת המתמודד ג'יי סטררט, אשר השתמש בו ביום ה-36 במשחק. העונה התאפיינה במתמודדים אשר היו בעמדות מפתח נמוכות ובכל זאת התקדמו באמצעות הדחות מפתיעות, וכן באמצעות שימוש נבון בפסלוני חסינות. המנצח של העונה היה אדם קליין משבט דור המילניום, אשר ניחן ביכולת תמרון ויצירת קשרים עם מתמודדי התוכנית האחרים, מציאת פסלוני חסינות ובנוסף סיפור החיים של אמו אשר אובחנה כחולה בסרטן הריאות ונרשמה יחד איתו לעונה ה-29 אך נאלצו לפרוש עקב מחלתה ופטירתה זמן קצר לאחר חזרתו מן המשחק. קליין ניצח בתוצאה 10-0-0 את קן מק'ניל משבט דור ה-X, שהיה בעמדת נחיתות בשבטו המקורי, אך בעזרת יכולתו הפיזית ונאמנותו הגיע לגמר, והאנה שפירו משבט דור המילניום שנתפסה כחלשה ופרנואידית בתחילת המשחק וזגזגה בין בעלי בריתה הרבים בניסיון לשכנע אותם לתת לה חסינויות. הבולט ביותר בעונה זו היה דייוויד רייט, שכמו האנה, נתפס כחלש אך בעזרת יצירת ברית חזקה עם קן ובעזרת שימוש נבון בפסלי חסינות ואף יצירת פסלון חסינות מזויף הגיע למקום הרביעי והודח, מאחר ששלושת המתמודדים האחרים הבינו כי יפסידו לו בקולות המושבעים, רייט שב להופיע בעונה ה-38 של התוכנית. מתמודדים בולטים נוספים היו זיק סמית' (שב להופיע בעונה 34) שהיה לאיום בחלקו הראשון של האיחוד עד להדחתו, ג'יי סטררט שהיה לנבל העיקרי בעונה כאשר הדיח בני ברית חזקים במטרה להתקדם במשחק ושמר על יחסי אהבה-שנאה עם אדם לאורך כל העונה, וויל ווהל אשר יצא לצילומי העונה בעודו עדיין תלמיד תיכון, ומיקיילה בראדשו אשר התבלטה במיוחד כאיום כבר מתחילת העונה עד שהודחה במפתיע הדחה אחת בלבד לפני האיחוד (ושבה להופיע בעונה ה-34 של התוכנית).
סקוריה
המחצבה בפונה פאו, אי הפסחא, היא המקור לסקוריה בצבע אדום אשר שימשה את הילידים ליצירת כיפות הסלע המכסות את ראשם של המואי, וכן ליצירת כמה פסלים שלמים.
יחסי סין–פרגוואי
סקירה כללית
ממשלת פרגוואי במהלך המלחמה הקרה רדפה אחר הקומוניזם וקיימה יחסי סחר מועטים עם הרפובליקה העממית של סין ומדינות סוציאליסטיות אחרות. ב-1957, הרפובליקה של פרגוואי כוננה יחסים דיפלומטיים עם הרפובליקה של סין; ב-1989 שלחה הרפובליקה העממית של סין דיפלומטים לדון בכינון היחסים הדיפלומטיים עם נשיא פרגוואי אנדרס רודריגס, אך המשימה נכשלה. פרגוואי עדיין מקיימת יחסים דיפלומטיים עם הרפובליקה של סין ואין לה יחסים דיפלומטיים עם הרפובליקה העממית של סין. פרגוואי היא כיום המדינה היחידה בדרום אמריקה שיש לה יחסים דיפלומטיים עם הרפובליקה של סין.
ארוין לביא
קורות חייו
לאחר המלחמה חזר לתפקיד הסמג"ד עד שמונה ב-1975 למפקד הגדוד. כיהן כראש זירת מבצעים משולבים בחטיבת המבצעים במטכ"ל. למד שנתיים ב"בית הספר הגבוה למלחמה" בפאריס (École Supérieure de Guerre).
סרגיי סוקולוב
ביוגרפיה
החל מתחילת שנות ה-90 סוקולוב פעל לריכוז ותאום בין ארגונים שונים העוסקים בתמיכה לגמלאי משרד הביטחון הרוסי.
עיצורים אפיים
ניתן להבחין בכמה שלבים בהפקת העיצורים האפיים: בשלב הראשון נחסם חלל הפה ליציאת אוויר בבסיס החיתוך, בשלב השני מונמך החך הרך למצב המאפשר שחרור אוויר חופשי דרך האף ובשלב השלישי הסתימה אינה נפתחת והאוויר משתחרר דרך האף ולא דרך הפה.
כיסטים
הכּיסטים (בגאורגית: ქისტები, כּיסטֶבּי) הם קבוצה אתנית של דוברי נאח בגאורגיה, בעלי קרבה לצ'צ'נים ולאינגושים. הכיסטים מרוכזים בעיקר בערוץ פנקיסי שבמחוז קאחתי שבמזרח גאורגיה, ומספרם נאמד בכ-5,000 איש.
היסטוריה
במהלך מלחמת צ'צ'ניה השנייה, נתנו הכיסטים מחסה לכ-7,000 פליטים צ'צ'נים. חלקם חצו את המעברים ההרריים כדי להצטרף ל"אחיהם" במאבק לעצמאות, מה שהוביל, בתחילת המאה העשרים ואחת למשבר פנקיסי.
הבדלה
דיני ההבדלה
מצוות הבדלה היא לדעת הרמב"ם (שבת פרק כט הלכה א) מצווה מן התורה, הנלמדת ממצוות קידוש השבת בדברים, שנאמר 'זָכוֹר אֶת יוֹם הַשַּׁבָּת לְקַדְּשׁוֹ', כלומר זכרהו זכירת שבח וקידוש, וצריך לזכרהו בכניסתו וביציאתו, בכניסתו בקידוש היום וביציאתו בהבדלה. גם לדעתו, אין חובה מן התורה להבדיל על כוס יין. אף לדעת ראשונים אחרים, המובאים במגיד משנה, אין חובת ההבדלה אלא תקנת חכמים.
זמן ההבדלה
מי שלא היה לו יין או מסיבה אחרת לא הבדיל במוצאי שבת, יכול להבדיל עד יום שלישי. במדינות הצפון, כמו נורווגיה, נוהגים בחודשי הקיץ להבדיל ביום ראשון בבוקר כיוון שהשבת יוצאת בשעה מאוד מאוחרת. בשעת הדחק, מותר לומר הבדלה משעת פלג המנחה, אבל אסור לעשות מלאכה עד צאת הכוכבים.
דיני הנר
לאחר ברכת הבשמים מברכים ברכת בורא מאורי האש ונוהגים להגביה את הידיים ולהסתכל בציפורני הידיים לאור אש של אבוקה.מצווה מן המובחר שהנר יהיה בעל שתי פתילות או יותר. הטעם שתיקנו לברך על האש במוצאי שבת הוא משום שבמוצאי שבת נבראה האש על ידי האדם הראשון כמסופר בתלמוד:
ברכת הבדלה
נוסח הברכה הוא.
יהלומים לנצח (סרט)
עלילה
בסצנה המקדימה לסרט, ג'יימס בונד (שון קונרי) רודף אחר ארנסט סטאברו בלופלד (צ'ארלס גריי). לאחר חקירת כמה ממכרי בלופלד ברחבי העולם, בונד מאתר אותו במתקן מצרי שם הוא מנתח פלסטית אנשים ליצירת כפילים. בונד הורג את אחד מהכפילים הניסויים השוכב באמבטיית בוץ, מטביע אותו, אבל נתפס על ידי בלופלד 'האמיתי'. לאחר קרב קצר, בונד מתגבר ונראה שהוא הורג את בלופלד בהטבעתו בבריכת בוץ מחוממת ביותר.
הפקה
הזמרת שירלי באסי ביצעה את שיר הנושא. הפסקול נוצר על ידי ג'ון בארי, והיה הפסקול השישי בסדרה שנוצר על ידיו.
בית החלוצות (תל אביב)
היסטוריה
כיום משמש המבנה כמעון יום של נעמת.
מטקות
מיקום המשחק
מקובל לשחק את המשחק על שפת הים או באתרי נופש נרחבים אחרים, אשר כוללים בדרך כלל רחצה.
יחזקאל אטלס
ד"ר יחזקאל אטלס (1913 - 5 בדצמבר 1942) היה רופא ומפקד יחידת פרטיזנים היהודיים בזמן מלחמת העולם השנייה. לוחם ומפקד בתנועת המרי היהודית בזמן השואה.
נטע ברזילי
נטע ברזילי (נולדה ב-22 בינואר 1993), המוכרת גם בשמה הפרטי בלבד "נטע" כשם במה, היא זמרת-יוצרת, מוזיקאית, פזמונאית, מלחינה ותקליטנית ישראלית; זוכת העונה החמישית של התוכנית "הכוכב הבא לאירוויזיון", אשר הובילה אותה לניצחון באירוויזיון 2018 עם השיר "Toy".
אחרי האירוויזיון
ב-1 בפברואר 2019 יצאו לאור השיר והקליפ "Bassa Sababa", שצילמה בקייב עם אדי קבטנר. ב-10 במאי פרסמה את השיר "Nana Banana".
ב-7 בפברואר 2020 הוציאה את השיר "Ricki Lake", השיר הוא חלק מהפרויקט הבינ"ל החדש עליו עובדת ברזילי. בנוסף החלה ברזילי להעלות לערוץ היוטיוב שלה סדרת סרטונים בה היא עושה קאברים לשירים מוכרים. באותה שנה השתתפה בגרסה החדשה של התכנית לא נפסיק לשיר שעלתה בקשת 12, ברזילי התמודדה בפרק הראשון לצד קרן פלס ומשה פרץ וזכתה בפרק.
ב-25 ביוני 2020 יצא מיני אלבום הבכורה של ברזילי, שנקרא "Goody Bag" וכלל חמישה שירים, וגרסת בונוס אחת.
במאי 2022 ברזילי הייתה ממוקמת במקום ה-9 ברשימת האמנים הישראלים המושמעים ביותר בספוטיפיי, עם כ-1 מיליון מאזינים חודשיים. מתוך 12 ישראלים שעברו את רף המיליון מאזינים, ברזילי היא האישה היחידה ברשימה פותחת זו.
שבתי שביט
שירותו במוסד
ב-1989 מונה לראש המוסד, והיה האחרון ששמו נאסר לפרסום בעת כהונתו. תקופתו כראש המוסד התאפיינה במעבר מעבודה שהתרכזה במודיעין אזורי לפרישֹה רחבה ועיסוק במודיעין גלובלי. בין היתר הרחיב את תחומי הפעולה למזרח אירופה, עם קריסת השלטון הקומוניסטי, וכן לדרום אמריקה. שביט שינה את אופן המידור בארגון, ועיבה את תחום המחקר המודיעיני על ידי הקמת צוותי מחקר אסטרטגיים.
צ'בנבורי
צ'בֶנֶבּוּרי (בגאורגית: ჩვენებური, פירוש: שלנו, בסגנון שלנו, בטורקית: Çveneburi) היא קבוצה אתנית של מהגרים מוסלמים ממוצא גאורגי, שהתיישבו בטורקיה באזור שבו הרוב איננו גאורגי. המושג "שלנו" מבדיל אותם כקבוצה נפרדת מהגאורגים הנוצרים, והמוסלמים הטורקים, כי הצ'בנבורי הם מוסלמים סונים מהמד'הב של האסכולה החניפית.
מערך ההגנה הקרקעית
מבנה ארגוני
ענף אבטחה פיזית מורכב ברובו מפלוגות, כאשר לכל יחידת/בסיס יש פלגה משלה. בראש ענף אבטחה פיזית עומד קצין בדרגת סגן-אלוף, הכפוף למפקד מחלקת הביטחון של חיל האוויר; הקצין בתפקיד ראש המערך, מכונה רע"ן אבטחה פיזית - ראש ענף אבטחה פיזית.
ביסל"ח 314
ביסל"ח 314 הוא בית הספר למקצועות האבטחה הפיזית ובית הספר לרובאות של חיל האוויר
היסטוריה
בשנת 2022, הוקמה פלגת מגנים אסטרטגיים בי"ג 503.
במהלך חודש מרץ 2023 הוחלט לשנות את שם המערך מהגנה קרקעית לאבטחה פיזית.
מרכז כלבנות
המרכז עבד בשיתוף פעולה עם מפא"ת ומטעמו נשלח פרופסור אשר בשיתוף פעולה עם חיילי המרכז עבד על חקר ההתנהגות של הכלבים והקניית יכולות חדשות.
בלונדינית (סרט, 2022)
תקציר העלילה
לאחר ילדות טראומטית, נורמה ג'ין מורטנסן הפכה לשחקנית בהוליווד של שנות ה-50 ותחילת שנות ה-60, שהתפרסמה בעולם תחת השם הבדוי מרילין מונרו; אך בעוד היא זוכה לאהבה ופופולריות עצומה תחת זהותה של מרילין, נורמה ג'ין מאבדת את דרכה ואת אחיזתה במציאות בצל קשיי האהבה, הניצול וההחפצה המינית, מאבקי הכוח וההתמכרויות לסמים איתם היא מתמודדת בחייה הפרטיים.
קדם הפקה
במאי 2010, נמסר את דמותה של מרילין מונרו תגלם נעמי ווטס, וכי ההפקה, שעלתה בשלב זה על פי הערכת האנליסטים 20 מיליון דולר, התעתדה להתחיל את צילומי הסרט בינואר 2011. עם זאת, צילומי הסרט טרם החלו, ומאוחר יותר הצהיר דומיניק על תקוותו כי "בלונדינית" יהיה סרטו הבא, כשבמקביל נמסר כי הצילומים עתידים להתקיים במהלך שנת 2013. במהלך תקופה זו, דומיניק ביים את דרמת הפשע "הורג אותם ברכות" (2012), בכיכובו של בראד פיט, שלאחר מכן הביע עניין בפרויקט. ביוני 2012, הוכרז כי חברת ההפקות של פיט, "Plan B Entertainment", תהיה אמונה על הפקת הסרט, אם כי ליהוקה של ווטס נותר בסימן שאלה, מכיוון שעל פי הדיווח היה "סביר להניח שיוצרי הסרט ילכו לכיוון אחר". באפריל 2014, נמסר על ליהוקה של ג'סיקה צ'סטיין לדמותה של מונרו. עוד נמסר כי פיט לקח חלק בליהוקה לתפקיד, לאחר ששיחקה לצדו בסרט "עץ החיים" (2011) וכי דומיניק מתכנן להתחיל את צילומי הסרט באוגוסט 2014.
צילומים
צילומי הסרט החלו בלוס אנג'לס באוגוסט 2019. באפריל 2022, אישר דומיניק כי הצילומים הסתיימו ביולי 2021, אחר שנאלצו לסבול מהשבתות בעקבות התפרצות מגפת הקורונה בארצות הברית לאורך שנת 2020, וכי עבודת הפוסט-פרודקשן הסתיימה.
פרדריק החמישי, מלך דנמרק
ראשית חייו
פרדריק נולד בטירת קופנהגן. הוא היה נכדו של פרדריק הרביעי, מלך דנמרק ובנם של נסיך הכתר כריסטיאן ושל סופיה מגדלנה מברנדנבורג-קולמבך. ב-12 באוקטובר 1730, מת פרדריק הרביעי, ואביו של פרדריק עלה במקומו לכס המלוכה ככריסטיאן השישי. פרדריק עצמו נהיה לנסיך הכתר.
קסיופאה A
קסיופאה A (גם 3C461 ו-G111.7-2.1) היא שארית סופרנובה בקבוצת הכוכבים קסיופאה. הסופרנובה התרחשה בגלקסיית שביל החלב, במרחק של כ-11,000 שנות אור ממערכת השמש, ומעריכים שאורה הגיע לכדור הארץ לפני כ-300 שנה.
פילרכוס
פילרכוס (ביוונית: Φύλαρχoς) היה היסטוריון יווני שפרח במחצית השנייה של המאה ה-3 לפנה"ס. כתביו אבדו, אולם שימשו היסטוריונים יוונים רבים אחרים.
סיינו
יהודי סיינו
ב-5 ביולי 1941, במהלך מבצע ברברוסה, נכבשה העיירה בידי הגרמנים, ואלו ריכזו בספטמבר שלאחר מכן את יהודיה בגטו שהוקם בה, אליו הובאו גם יהודים מהסביבה.
Fairytale (שיר של אלכסנדר ריבאק)
כתיבה והשראה
בפברואר 2009, המדיה הנורווגית פרסמה כי Fairytale הוא על האקסית של ריבאק, אינגריד ברג מהוס, אותה הכיר במכון מוזיקה באוסלו. ריבאק אישר זאת מאז. במפגש עיתונאים במאי 2009 הוא חשף כי ההשראה לשיר הגיעה מהולדר, דמות נשית ויפה מהפולקלור הסקנדינבי שמושכת אליה גברים צעירים ואז מכשפת אותם. הגרסה הרוסית לשיר נקראת "סְקַזְקָה" (ברוסית: "Сказка").
יורוקום
היסטוריה
בשנת 2009 החלה בי קומיוניקיישנס (לשעבר "סמייל") ברכישת השליטה בבזק מקבוצת אייפקס-סבן. בשנת 2010 הושלמה רכישת השליטה בקבוצת בזק וכן באותה תקופה נרכשה השליטה בחברת האנרגיה "אנלייט אנרגיה מתחדשת".
מבנה הקבוצה ותחומי פעילותה
בנוסף, הקבוצה מחזיקה בבעלות על חברת האנרגיה "אנלייט אנרגיה מתחדשת" וחברות הלוויינים "גילת סאטקום".
סימפל פלאן
האלבום הראשון (2002–2003)
באותה שנה הופיעה הלהקה ב-300 הופעות, חלקן ביפן. ב-2003 ביצעו גם מופעי פתיחה עבור הזמרת אבריל לאבין בסיבוב הופעות שלה. בנוסף ביצעו מופעי פתיחה לגרין דיי וגוד שארלוט.
האלבום השלישי (2006–2010)
בשנת 2006 הלהקה שחררה את האלבום השלישי שלה, אשר נקרא על שמה "Simple Plan". כחלק מסיבוב הופעות לקידום האלבום השלישי, הופיעה להקת סימפל פלאן בישראל, בהאנגר 11 בתל אביב, בדצמבר, 2008.
אלבומי אולפן
Taking One for the Team
תושב
תושב
להלן חוקים אחדים העוסקים בסוגיית התושבות (זו מופיעה בעוד חיקוקים רבים).
פקודת מס הכנסה
במשך שנים רבות הופיע המושג "תושב" בפקודה ללא הגדרה, ושאלת משמעותו, בשני ההקשרים, נדונה בבתי המשפט. נקודת מוצא בדיונים אלה הייתה מבחן "מרכז החיים". בתיקון מס' 132 לפקודת מס הכנסה, שנכנס לתוקף בינואר 2003, ניתנה הגדרה מפורשת למושג "תושב ישראל", שבסיסה "לגבי יחיד - מי שמרכז חייו בישראל". בהגדרה נקבע:
מעמדם של תושבי יהודה ושומרון
חוק הביטוח הלאומי מתייחס לתושבים היהודים ביהודה ובשומרון בהגדרה "תושב ישראל באזור" ומגדיר בסעיף 378 לחוק:
תושב קבע
המושג "תושב קבע" מופיע בחוקים אחדים. בחוקים אחרים מופיע מונח פחות תובעני, "תושב".
משה גרינוולד
ביוגרפיה
הרב גרינוולד היה מחבר פורה, אך עיקר פרסומו בא לו מספר השאלות ותשובות שכתב – "ערוגת הבושם".
יואל בן נון
הרב ד"ר יואל בן נון (נולד ב-9 במאי 1946, ח' באייר תש"ו) הוא רב ציוני דתי, ממייסדי ישיבת הר עציון, דוקטור למחשבת ישראל ומרצה לתנ"ך. החל משנת 2015 הוא בעל טור יומי במסגרת מיזם 929 - תנ"ך ביחד.
פעילות והשקפות פוליטיות
הרב בן נון היה מבין מנסחי אמנת כנרת השואפת ליצור מכנה משותף לזרמים השונים בציבור היהודי בישראל.
הרב בן נון התפרסם לאחר רצח רבין, כשתקף את האווירה בציבור הדתי-לאומי לפני הרצח, ואמר שברשותו מידע על רבנים שפסקו שחל על רבין 'דין רודף' ובכך נתנו לגיטימציה להורגו (ראו: תגובת החברה הדתית לרצח רבין). הוא לא סיפק פרטים או ראיות, ודבריו נתפסו בקרב רבים בציבור הציוני דתי כבלתי לגיטימיים. הביקורת הציבורית החריפה עליו הביאה למעברו מעפרה לאלון שבות.
עף אלייך
קישורים חיצוניים
שירי האלבום
מרדכי נויגרשל
ביוגרפיה
גדל בנתניה ולמד בישיבת היישוב החדש, בישיבת בית התלמוד ובישיבת חברון בירושלים. מרצה ליהדות בדגש על נושאי אקטואליה בראי היהדות. מגיש תוכנית שבועית בשם "בית מדרש לאקטואליה" ברדיו קול חי, המשודרת יחד עם בצלאל קאהן ובה דנים על נושאים אקטואליים מזווית יהודית. בעבר הגיש תוכניות נוספות.
E1 (תקן)
על פי חוק נייקוויסט יש לדגום כל אות בקצב דגימה שהוא לפחות כפליים מרוחב הפס שלו, ולכן אפיקי השמע ב-E1 (שרוחבם 4 קה"צ) נדגמים בקצב של 8 קה"צ. הרזולוציה היא 8 ביט, לכן הקצב הכולל הוא 8*8*32=2.048MBPS.
בילי באד (סרט)
תקציר העלילה
כאשר ג'נקינס חולה, מכריח אותו קלגרט לטפס אל מרומי התורן, משם הוא צונח אל מותו. קפטן ויר עורך חקירה ובה שותקים כל המלחים מפחד. רק בילי מספר את האמת, ובכך נגזר גורלו אצל קלגרט.
קלגרט מחליט לפעול בתקיפות נגד בילי. הוא מודיע לקפטן ויר כי בילי מתכנן מרד. בילי מוזמן לחדר הקפטן וקלגרט מטיח בפניו, כי הוא מארגן את הצוות למרד כללי באונייה. בילי המום לנוכח האשמות השווא, אינו מסוגל להוציא מילה מפיו להגנתו, ובזעמו חובט בקלגרט. קצין המשמעת נופל, ראשו נחבט בסיפון והוא מת במקום.
ברניקי (פירושונים)
אחר
דם סמוי בצואה
דם סמוי בצואה הוא דם הנמצא בצואה, שלא ניתן לזהותו בעין בלתי מזוינת, ועשוי להצביע על אפשרות למחלה או פציעה. מטרתן לאבחן דם דימום לאורך מערכת העיכול, מה שעלול להוות אינדקציה לקיומן של מחלות שונות. ההמלצות בישראל הן לבצע בדיקת דם סמוי בצואה אחת לשנה החל מגיל 50, במטרה לספק גילוי מוקדם של סרטן המעי הגס, מה שעשוי להפחית ב-25% את התמותה ממחלה זו.
בדיקת דם סמוי בצואה
בדיקת דם סמוי בצואה יכולה להתבצע גם כבדיקה עצמית בבית המטופל. ערכות בדיקה ניתן לרכוש בבתי־מרקחת או במרשם רופא. בישראל כל קופות החולים מספקות למבוטחיהן ערכות בדיקה. אם מתקבלת תוצאה חיובית, יש להיוועץ ברופא בהקדם ובדרך כלל הרופא יפנה לבדיקת קולונוסקופיה כדי לאתר את מקור הדימום במעי הגס.
דן סממה
ביוגרפיה
ב-2007 פרש מעבודתו ברשות השידור, וב-22 בפברואר 2009 נפטר בגיל 60 כתוצאה מסרטן הריאה. הותיר אחריו שלוש בנות ושני נכדים. נטמן בקיבוץ עינת.
קלוד ריינס
קלוד ריינס (באנגלית: Claude Rains; 10 בנובמבר 1889 - 30 במאי 1967) היה שחקן קולנוע ותיאטרון אנגלי.
קלאנאד
קלאנאד (באנגלית Clannad) היא להקה אירית שפועלת מ-1970 במגוון סוגות מוזיקליות, החל ממוזיקה קלטית, דרך פופ רוק וכלה במוזיקת העידן החדש. רבים משירי הלהקה, מסורתיים וחדשים כאחד, הם בשפה האירית, שפת האם של כל חברי הלהקה, והיא נחשבת חלוצה בהצבת שפת מיעוטים בקדמת הבמה, באירלנד עצמה ובעולם כולו. ב-1999 זכתה בפרס גראמי על אלבומה Landmarks.
ראשית הפעילות
בשנת 1970 השתתפו החמישה, כלהקה בשם An Clann As Dobhar (באירית: המשפחה מִדוֹר), בתחרות כישרונות צעירים המוקדשת לביצוע שירים באירית, מטעם חברת התקליטים גייל-לין (Gael-Linn) המתמחה בפולקלור אירי. הלהקה זכתה במקום הראשון, ובפרס הקלטת אלבום בכורה. לקראת צאת האלבום, שראה אור בשנת 1973, קיצרו חברי הלהקה את שמה לראשי התיבות Clannad, וזה היה גם שם האלבום, שכלל בעיקר שירי עם באירית בעיבודים אקוסטיים (נבל, חליל, מנדולינה, קונטרבס, גיטרות) בעלי אופי ג'אז רך, כשמויה סולנית ראשית, קיאראן סולן משני, ושאר החברים בקולות רקע. אף כי הרקע המוזיקלי של חברי ההרכב לא היה מסוגת המוזיקה האירית המסורתית, השילוב של שירה באירית עם כלים אקוסטיים מיקם אותם באופן טבעי על מיטב במות הפולק, בתקופה בה המוזיקה העממית והמסורתית באירלנד זכתה לפריחה חסרת תקדים.
ההצלחה המסחרית
ב-1993 הוציאה הלהקה את האלבום Banba, שהיה מועמד לפרס גראמי. אלבום זה המשיך את מגמת החזרה לצליל אתני יותר, עם שלושה שירים באירית. ברם, את עיקר תשומת הלב משך השיר "I will find you", שהיה חלק מפסקול הסרט המוהיקני האחרון, ואשר בין מילותיו באנגלית שולבו גם מילים במוהיקן ובצ'רוקי. בהשפעת ההצלחה המסחררת של מופע המחול האירי ריברדאנס, חלה עלייה משמעותית בביקוש למוזיקה אירית ברחבי העולם. ביטוי ברור לכך מהווה האלבום הבא של קלאנאד, Lore, משנת 1996, ובו חמישה שירים באירית, יותר מכל אלבום אחר מאז ראשית חוזה ההקלטות עם RCA. השיר הפותח את האלבום, Croí Cróga "לב אמיץ", נכתב מקור עבור הסרט לב אמיץ אולם לא שולב בפסקול. גם אלבומם זה היה מועמד לפרס גראמי, אבל הפסיד לאלבום סולו של האחות (והאחיינית) אניה. באותה שנה זכתה הלהקה בפרס מפעל חיים של תעשיית התקליטים האירית. ב-1997 הוציאה הלהקה את האלבום Landmarks, המתאפיין בתכנים אישיים ובוגרים יותר (מוטיבי הזמן העובר והסתיו המופיעים בכמה מהשירים), בצד עיסוק באקלים הפיוס וההתחדשות באירלנד לאור תהליך השלום המתרקם בצפון האי, וכן נגיעות של מוזיקה אלקטרונית ברוח התקופה. זהו אחד האלבומים המצליחים ביותר באירלנד בכל הזמנים, ובשנת 1999 הוא זיכה את קלאנאד בפרס גראמי בקטגוריית מוזיקת העידן החדש.
המוכתר
תחילת הדרך
ב-1989, העלה המוכתר במועדון הרוק רוקסן את תוכניתו "הימים הנוראים", בליווי הבסיסט קוזו אלמקיס מלהקת "החברים של נטשה". התוכנית כללה שירים מתוך סידור יום הכיפורים בלחנם התימני המסורתי, לצד שירים פרי עטו, כמו "התימני האחרון" ו"דיסקו מיסכן". יחד עם אלמקיס ואבשלום כספי (קלידים) העלה כעבור שנה את תוכניתו "שומר ציון" בעיבודו של כספי. השירים הושפעו עדיין ברובם מטקסטים יהודיים מסורתיים ומתפילות וכללו גם את "שלושה עשר העיקרים" אותם שר המוכתר על הבמה תוך שהוא קורא את המילים מתוך ספרו הפתוח של הרמב"ם.
יחסי אזרבייג'ן–אלג'יריה
יחסי אזרבייג'ן–אלג'יריה (באזרית: Azərbaycan–Əlcəzair münasibətləri, בערבית: العلاقات الأذربيجانية الجزائرية) הם היחסים הדיפלומטיים בין הרפובליקה של אזרבייג'ן ובין הרפובליקה האלג'יראית הדמוקרטית העממית.
ברנום בראון
מחקריו
בראון חי בסוף עידן של תגליות מדעיות חסרות תקדים והיה אחד מהמדענים המרתקים וה"צבעוניים" של התקופה. הוא נקרא בחיבה "Mr. Bones" ("מר עצמות") על ידי מעריציו. באתרי חפירות בקנדה בראון צולם לעיתים קרובות לובש מעיל פרווה גדול. מאוחר יותר, בזמן מלחמת העולם הראשונה ומלחמת העולם השנייה, הוא עבד כ"נכס מודיעיני". במהלך מסעותיו הרבים מחוץ לארצות הברית שימש כמרגל תעשייתי עבור חברות נפט תמורת תשלום.
The Beatles' Second Album
רשימת רצועות
צד ראשון
כרומוזום X
בניגוד לזוגות הכרומוזומים האחרים כרומוזומי המין עוברים שחלוף רק בנקבה. הכרומוזומים X ו-Y אינם עוברים שיחלוף ביניהם משום שכרומוזום ה-Y קצר באופן משמעותי מכרומוזום ה-X ואינו מכיל את מרבית הגנים שעל כרומוזום ה-X. במערכת X0 לכרומוזום ה-X אין בזכר בן זוג שאתו הוא יכול לעבור שחלוף. מעבר לזאת, אצל חלק מהחרקים שיש להם אחת משתי מערכות כרומוזומי מין אלה, המערכת מאלצת את ביטול כלל הליך השחלוף בעת יצירת תאי הזרע בזכר, והיא מתרחשת רק בעת יצירת תאי הביצית בנקבה.
פוליאנדריה
בהלכה היהודית, נישואים של אישה לגבר מונעים נישואים בינה לבין כל אדם אחר ויחסים שלה עם בן זוג נוסף נחשבים לניאוף שהוא מקרה של איסור עריות (לפי הכתוב ב) והעונש על כך הוא מיתת בית דין (לפי הכתוב ב). המושג הקרוב ביותר לפוליאנדריה המוכר בהלכה הוא שיור בקידושין, שמאפשר לקידושי שני גברים לחול על אותה אישה, אך גם אז רק אחד מהם יכול לכתוב לה כתובה ולהינשא לה ממש (אין "שיור בנישואין"). אפשרות נוספת היא נישואין אזרחיים למי שממילא אינו יכול לקדש יהודיה על-פי ההלכה, למשל גוי. לפי ההלכה גוי לא יכול לקדש בת ישראל, ולכן אף אם נישאו בנישואין אזרחים מעולם לא נחשבה כאשתו. לכן היא נחשבת כאשת איש של הישראל בלבד. עם זאת, הנישואין עצמם אינם מותרים בהלכה.
בולי מדינת ישראל - שנת 1962
המעצבים
מרבית הבולים של שנת 1962 הוכנו בידי בכירי המעצבים בישראל, אשר עיצבו בולים גם בשנים קודמות. שתי השותפות צילה מנוסי ו-חוה אורנן, כמו גם יעקב צים ו-דן ריזינגר, הצטרפו לראשונה בשנה זאת לקבוצת מעצבי הבולים.
בולי דואר אוויר
כמות הבולים שהודפסה בשנים הקודמות ונשמרה במחסני הדואר סיפקה את צורכי הדואר בשנת 1962, ולא היה צורך בביצוע הדפסות חוזרות של בולי דואר אוויר לחידוש המלאי.
יונה מלניק
ביוגרפיה
עם שובו מפילדלפיה החל את הקריירה שלו כמאמן, עוד לפני פרישתו מתחרויות בגיל 31. הוא ייסד את בית הספר הראשון שלו שהפך עם השנים לבית הספר בודוקאן לג'ודו. מרכזו של בית הספר פועל במושב ירקונה. הוא נושא תואר "מאמן לאומי" משנת 1987 ומילא שורת תפקידים במסגרת איגוד הג'ודו הלאומי: ריכוז קורס מדריכים, חבר בוועדה המקצועית, מאמן נבחרת לאומית, שופט יבשתי מטעם איגוד הג'ודו האירופאי, בוחן דרגות בכיר. בתקופת פירוק איגוד הג'ודו הוא מונה ליו"ר וועדת השיפוט מטעם מפרק האיגוד, ועם כינון האיגוד החדש הוא מונה ליו"ר וועדת הדרגות של האיגוד. כיום הוא משמש כרכז קורס מאמני ג'ודו מטעם מכללת זינמן ואיגוד הג'ודו הישראלי, עם אריק זאבי.
ידיעת כול
ידיעת־כול (באנגלית: Omniscience), בעיקר במסגרת דתות, היא היכולת לדעת כל דבר שניתן לדעת. ההינדואיזם והדתות האברהמיות (יהדות, נצרות ואסלאם) מאמינים שישנו אל שניחן בידיעת־כול. בספרות, נקודת התצפית של מּסַפֵּר יודע־כול, היא היכולת לדעת כל מה שניתן לדעת על הדמות, כולל ההיסטוריה שלה, הרגשות והמחשבות שלה. בלטינית omnis משמעו "הכול", ו־sciens משמעו "ידיעה".
מחלוקות
אומניפוטנטיות (יכולת־כול) לעיתים נתפסת כמכילה במרומז את היכולת לדעת כל דבר שניתן לדעת.
שימושים לא תאולוגיים
תחום ביקורת הספרות בדרך כלל סוקר את הידיעת־כול מנקודת הראות של המחבר. מספר כל־יודע הוא כמעט תמיד מספר במעמד חיצוני להתרחשות העלילה. הוא יכול לחשוף תובנות על דמויות או על הסביבה שלא היה ניתן להבין אותן מההתרחשויות בסיפור, ולעיתים קרובות גם תובנות שאף דמות לא מודעת אליהן.
מלנכוליה (תחריט)
גאומטריה ומתמטיקה
מבין שלל האלמנטים בנושא זה שבציור, שניים זכו לפרשנויות רבות, ומשמשים עד היום נושאים לדיונים במתמטיקה פופולרית: ריבוע הקסם שעל קיר המבנה, והפאון התלוי על בלימה אל מול דמות המלנכוליה. יגאל תומרקין יצר בתחילת שנות ה-70 סדרת עבודות בהשראת התחריט, תוך שהוא מתמקד בצורת הפוליהדרון.
ג'סיקה בייל
קריירה
הסרט הראשון בו הופיעה בתפקיד משמעותי היה "הזהב של יולי", אשר יצא בשנת 1997, הופעתה בסרט זיכתה אותה בפרס "Young Artist Award". ב-1998 שיחקה בייל בקומדיה המשפחתית של דיסני "I'll Be Home for Christmas".
חיים אישיים
בייל הייתה בזוגיות עם השחקן אדם לבורגנה מ-1998 עד 2001, לאחר שהשניים הכירו בצילומים לסרט "I'll Be Home for Christmas" ב-1998. היא יצאה עם השחקן כריס אוונס ביחסי און ואוף מ-2001 עד 2006.
מירב פלדמן
קריירה
בשנת 2008 שיחקה בתפקיד אורח בסרט הדרמה של הבמאי עמוס קולק, "חסר מנוחה", שם גילמה חיילת. באותה שנה גילמה את "בילבי" בהצגת הילדים הנושאת אותו שם. וכן התארחה בעונתה השנייה של סדרת הנוער בערוץ הילדים, "האי" בתפקיד שלי, שדרנית החדשות, ובתוכנית הספיישל לשיריו של דני סנדרסון "היא לא תדע" בערוץ הילדים לצד מנחי הערוץ. ואף הפציעה ל-2 פרקים בעונה החמישית של הסדרה הקומית המצליחה "הפיג'מות" בערוץ הילדים, כאשר פרק אחד גילמה את עצמה, ופרק שני גילמה את מעיין, בת זוגו של אילן אשר מושפעת יותר מידי מהפנג שווי. בנוסף דיבבה את טינקרבל בסרט בעל אותו שם.
בשנת 2010 גילמה את ליליה בעונתה השנייה של סדרת המתח "דאוס" בערוץ הילדים לצופי yes. חזרה לגלם את אותה דמות בעונה השנייה של "הבורר" (בתפקיד מאיה פלדמן). באותה שנה עזבה פלדמן את ערוץ הילדים, והצטרפה לערוץ לוגי, שם בין היתר הנחתה ולקחה חלק בסדרות: "מבצע קיפוד" (בתפקיד יעל) ו"בית ספר למכשפים" בתור המורה לאמנות. כמו כן דיבבה פעם נוספת ואחרונה את דמותה של טינקרבל בסרט "טינקרבל והסוד הקסום".
בשנת 2020 החלה להנחות את שעשועון הטריוויה לילדים "משחקי המוח", לצד איתי הרמן, בערוץ כאן חינוכית. באותה שנה החלה להנחות לצד אביעד בנטוב את התוכנית לילדים בשידור חי "אנחנו כאן" בכאן חינוכית.
את (שיר)
ביקורת
המבקר יוסי חרסונסקי תיאר את השיר במילים, והמבקר אבי שושן כתב שהוא. המבקר עמיחי חסון תיאר אותו במילים.
החתונה בקנה
פרשנות
האירוע הוא הראשון מבין שבעה נסים שביצע ישו והמתוארים על ידי יוחנן. המאורע נתפש כרמז להגשמה של נבואת עמוס ובראשית ( ונבואת יעקב לבניו בראשית  בהם מופיע שפע של יין כאחד מן הביטויים לבואו של המשיח. כמו כן הפרשנות הנוצרית רואה בחתונה הגשמה של החתונה המשיחית המתוארת בספר ישעיהו.
הסילמריליון
הסִילְמָרִילִיוֹן (באנגלית: The Silmarillion) הוא אוסף של כתבי ג'ון רונלד רעואל טולקין שנערך לאחר מותו על ידי בנו כריסטופר טולקין בעזרתו של סופר הפנטסיה גאי גבריאל קיי. הספר הוא חלק מרכזי מהלגנדריום - המכלול הספרותי המתאר את היקום הדמיוני שיצר טולקין.
בספר פורש טולקין את תולדות ארדה (העולם הגשמי שבו מתקיימת העלילה של כל סיפורי טולקין), מרגע היוולדה, על ידי שירת האיינור (האלים), עד סוף העידן השלישי והשמדת טבעת הכוח. במרכז הספר עומדים הסילמרילי, אבני חן אשר בהן כלואים אור טהור וגורל העולם המיתולוגי.
יום סדאן
בעקבות סיום מלחמת העולם הראשונה ופירוקה של הקיסרות, הודיעה שיום סדאן מבוטל רשמית.
חיל המודיעין
חיל המודיעין (בראשי תיבות: חמ"ן) בצה"ל הוא גוף המטה של אגף המודיעין (אמ"ן). החיל אחראי על העניינים הארגוניים ובניין הכוח באגף - החל מאיתור מיועדים לשירות ביטחון (מלש"בים) לשירות באגף ועד לקיום ההכשרות השונות. על הקמת החיל, שיפעל בנפרד מאגף המודיעין, הוחלט בעקבות המלצות ועדת אגרנט שבדקה את מחדלי מלחמת יום הכיפורים. הוא הוקם ב-1976 ומפקדו הראשון היה דב תמרי.
דרדוויל (סדרת טלוויזיה)
פרסים והוקרה
צ'ארלי קוקס, המגלם את דמותו של מאט מורדוק/דרדוויל, זכה בשנת 2015 בפרס הוקרה מאת הקרן האמריקאית ללקויות ראייה ע"ש הלן קלר על תפקידו בסדרה.
כרכום דמשקאי
כרכום דמשקאי (שם מדעי: Crocus cancellatus damascenus) הוא גאופיט נדיר מסוג כרכום הגדל בארץ באוכלוסיות מבודדות במרומי הר הנגב (באזור מצפה רמון) וברמת הגולן. תפוצתו העולמית משתרעת באגן דמשק ובאזורים הרריים במזרח התיכון. זהו צמח מוגן בארץ ישראל.
מחזור חיים
מחזור החיים של כרכום דמשקאי הוא פריחה בסתיו (אוקטובר - דצמבר), הוצאת עלים בחורף, העלאת פרי באביב והתיבשות בתחילת הקיץ. פקעתו חד-שנתית: מדי שנה נוצרת פקעת חדשה מעל לפקעת המתרוקנת של השנה שעברה, ושורשים מתכווצים חוזרים ומציבים אותה בעומק הנכון. קליפות הפקעת עשויות סיבים הקשורים זה לזה על ידי חיבורי-רוחב בדמות רשת. חורי הרשת ריבועיים או מעוינים, רחבים מעובי סיבי הרשת.
כרומוזום Y
לרוב היונקים יש זוג אחד של כרומוזומי מין בכל תא. לזכרים יש כרומוזום Y וכרומוזום X, בעוד לנקבות יש שני כרומוזומי X. הגן SRY מעורר את ההתפתחות המינית כבר בשלב העוברי של האדם. הגנים הנוספים המצויים בכרומוזום Y דרושים לשם ייצור סדיר של תאי זרע.
מחלות בתאחיזה למין
העובדה שאצל זכר היונקים ישנם גנים רבים בעלי עותק בודד – על כרומוזום ה-X, בניגוד לנקבה שיש לה שני כרומוזומי X ולכן שני עותקים של גנים אלה, הופכת את הזכר לחשוף יותר למחלות תורשתיות. לדוגמה, הגנים המקודדים לראיית צבעים באדם מצויים בכרומוזום X ובאחד מכל 11 גנים כאלה יש פגם. לכן אחד מכל 11 גברים ואחת מכל 121 נשים (11 בריבוע) הם עיוורי צבעים.
דרנו
היישוב היה מיושב בעבר על ידי סקסונים ונקרא דרנו סקסה.
פיי מרסיי
קריירה
בדצמבר 2017 כיכבה מרסיי בדרמה "בנקרופט" לצדה של שרה פאריש. עוד ב-2017 הופיעה בדרמה "Shamed" של ערוץ 4.
עיר קיט
עיר קיט מתאפיינת בשפע שירותים שהיא מציעה לתיירים, ובראש ובראשונה בתי מלון, מסעדות ובידור. בדרך כלל קיים בעיר קיט עוגן משיכה מרכזי שהפך אותה לעיר קיט: חוף רחצה גדול, אתר סקי פופולרי, וכדומה. באתרי קיט בהם האטרקציה המרכזית היא עונתית, כמו אתר סקי, מתמלאת העיר תיירים ועובדים בעונת התיירות ומתרוקנת מהם בעונה המתה, אז גרים בה בדרך כלל מעט תושבי קבע. מספר תושבי הקבע בערי קיט נמוך ביחס לכמות השטחים הבנויים, מאחר, ובניינים רבים בה משמשים כבתי מלון, בתי קיץ או דירות להשכרה לטווח קצר.
MLB
תקופת ה"דד בול" - "הכדור המת" (1900–1919)
בעונת 1901 בליגה הלאומית, ושנתיים מאוחר יותר, בעונת 1903 בליגה האמריקאית, החליטו לאמץ חוק בשם "מכה פסולה". במסגרת החוק הוחלט שכל תזוזה של החובט לעבר הכדור נחשבת כמכה, ונספרת במניין שלושת המכות שלו אלא אם כן החובט חבט כבר שני כדורים קודם לכן, וזאת בניגוד למצב הקודם בו יכל החובט לבחור את החבטות הטובות שלו ולפסול את אלו שלא עפו רחוק. החוק גרם לירידה משמעותית בהישגים של משחקי הליגה, מכיוון שחובטים התעכבו רבות לפני שחבטו בכדור ובזבזו את זמן המשחק.
כעבור שני עשורים בהן דעכה הפופולריות של הליגה, הגיעה תקופת ה"דד בול" לשיאה בתום סדרת הוורלד סיריס של עונת 1919, שהסתיימה בתוצאה 3–5 לסינסינטי רדס על שיקגו וייט סוקס, כאשר נחשף כי שמונה שחקנים משיקגו "מכרו" את הסדרה בתמורה לטבעת בשווי 100,000 דולר (מעל למיליון דולר כיום). הפרשייה טלטלה את עולם הבייסבול, וזכורה בשם סדרת ה-"בלאק סוקס". למרות שהשחקנים החשודים זוכו, נאסר עליהם לשחק שוב בליגה.
בלגורוד
היסטוריה
במלחמת העולם השנייה נכבשה העיר על ידי הוורמאכט ב-25 באוקטובר 1941. היא נכבשה שוב על ידי הצבא האדום ב-9 בפברואר 1943. נכבשה שוב על ידי הוורמאכט ב-18 במרץ 1943 במסגרת קרב חרקוב השלישי שהוביל ליצירת "מבלט קורסק". הגרמנים תקפו את המבלט מסביבות בלגורוד ובסביבתה התנהל קרב קורסק שהיה קרב השריון הגדול בהיסטוריה. בבלגורוד נמצאת דיורמה גדולה המדגימה את הקרב הזה.
דגל העיר
הדגל (בד כחול עם פס לבן בתחתית) מתאר אריה צהוב העומד על רגליו האחוריות ומעליו מתנשא נשר לבן. סמלי העיר הם בני יותר מ-300 שנה והופיעו בתקופת שלטונו של פיוטר הראשון. הצאר הרוסי העניק את הסמל לאנשי בלגורוד לכבוד הניצחון על השוודים בקרב על פולטבה (1709). בשנת 1712 הופיע הסמל על דגלו של גדוד בלגורוד, שהביס את האויב, ובשנת 1727 הוא הפך לסמלו של המחוז החדש שהוקם.
הנוער הלאומי בית"ר
להקת הנוער הלאומי
להקת הנוער הלאומי היא הלהקה הייצוגית של התנועה. הלהקה הוקמה בשנת 1989 על ידי שלמה (מומי) הרצוג. בלהקה השתתפו בין היתר שירי מימון, אילנית לוי, הדס מורנו, רוני דלומי ובת-אל פאפורה. וכן כהכנה ללהקות הצבאיות ובתי הספר למשחק המובילים בארץ. ללהקה שני הרכבים הממוקמים אחד בחיפה ואחד בבאר שבע.
בנוסף להופעותיה השוטפות בארץ - בעצרות ממלכתיות, ביד ושם ביום השואה, טקס הדלקת המשואות בהר הרצל, ימי תנועות נוער ברחבי הארץ ובמפעלי התנועה, לוקחת הלהקה חלק בחיי החברה והקהילה בארץ ומופיעה בפני קשישים בבתי אבות, גני ילדים, נוער במצוקה, חיילי צה"ל ועוד. הלהקה חברה במקהלת תנועות הנוער המקובצת ומופיעה בחסותה בעצרות וטקסים ממלכתיים רבים.
מיזמים חברתיים
כזרוע הביצועית של הסתדרות לאומית, התנועה פועלת בתחום איגוד מקצועי לנוער.
יגואר C-X75
דגם ה"יגואר C-X75" מוגדר כמכונית על.
תומאס מואר מרטין
ביוגרפיה ועבודה
הוא לא אהב את החיים בלונדון והיה חסר מנוחה. שאיפתו לסגנון חיים בריא יותר הביא אותו לנצל את הצעתה של ממשלת קנדה לשטח בחינם (0.43 קמ"ר) אדמה כדי לאפשר לו לעלות ולהיות מתנחל חלוץ. הוא התחתן עם אמה ניקולס (1842–1911) - הם ילדו תשעה ילדים.
הוא היה חבר מייסד באגודת האמנים אונטריו בשנת 1872, וחבר באקדמיה המלכותית לאמנויות הקנדית בשנת 1880, והיה גם חבר באגודת האמנים הקולוניאלית הבריטית המלכותית (1909).
איריס-טי
איריס-טי (באנגלית: IRIS-T, ראשי תיבות של: Infra Red Imaging System Tail/Thrust Vector-Controlled), טיל אוויר-אוויר לטווח קצר, בעל ראש ביות תת-אדום הדמאתי (כך שהטיל "רואה" תמונה) וניהוג וקטורי.
אריתרופויאטין
היסטוריה
ב-1906 פאול קרנוט, פרופסור לרפואה בפריז, והאסיסטנט שלו דהפלנדר (DeFlandre) העלו את הרעיון כי הורמונים מבקרים את הייצור של תאי דם אדומים. לאחר ניסויים בארנבות שהקיזו את דמן, הבחינו השניים בעלייה בתאי הדם האדומים בארנבות הודות להמופויטין (hemopoietin). אווה בונסדורף ואווה ילביסטו שחקרו את ייצור תאי הדם האדומים העניקו להורמון את השם אריתרופויאטין. מחקרים נוספים נערכו על ידי ריזמן (Reissman) וארסלב (Erslev) הראו כי חומר מסוים במחזור הדם מסוגל לעודד יצירה של תאים אדומים ומגדיל את ההמטוקריט. החומר בודד וזוהה כאריתרופויאטין, ובכך נפתחה הדלת לשימושים העתידיים בו לטיפול במחלות כאנמיה.
דיוגנס
דִּיוֹגֶנֶס (ביוונית: Διογένης; 412 לפנה"ס - 323 לפנה"ס) היה פילוסוף יווני מאסכולת הציניקנים באתונה.
הנודדים
היסטוריה
חברי הקבוצה ציירו יצירות ריאליסטיות המציגות את פניה השונים של החברה הרוסית - לרוב מתוך מבט ביקורתי. היצירות הראו הן את העוני הרב של תושביה הכפריים של רוסיה, והן את יופיים של התושבים, עוצמתם הנפשית ואישיותם הייחודית.
דיוגנס
שנותיו האחרונות ומותו
ישנם סיפורים רבים על מותו. בין השאר מסופר שהוא מת מנשיכת כלב שהזדהמה, שהוא אכל בשר תמנון נא ומת מהזיהום, ושהוא מת מחנק.
דיוגנס ככלב
סיפורים רבים גורסים שדיוגנס התנהג ככלב, ושיבח את תכונותיו ומעלותיו של הכלב. לטענתו, בני האדם החלו לחיות חיים צבועים ומזויפים, וראוי שילמדו מחיי הכלב. דיוגנס שם דגש על כך שהכלב אינו כבול בנורמות חברתיות או בכללי נימוס, והוא אינו בררן בבחירת האוכל ומקום הלינה שלו. הכלבים חיים ללא דאגות וחרדות, ואינם עוסקים בפילוסופיה מופשטת.
הנצחתו בספרות
מייקרופט הולמס, אחיו של שרלוק הולמס בסיפוריו של ארתור קונאן דויל, חבר במועדון גברים בשם "בית דיוגנס". השם מעיד על אופיו הציניקני של מייקרופט, שאינו מוכן להשתמש בשכלו החד על מנת לעזור להולמס.
תסמונת דיוגנס
אף על פי שלמראית-עין התסמונת מזכירה את התנהגותו של דיוגנס, רבים מוחים על השם וטוענים שהוא אינו מתאים, כיוון שדיוגנס לא סלד ממפגש חברתי, ולא אסף זבל. להפך - הוא התנער לחלוטין מרכוש, ואהב להביע את דעותיו בפני אזרחי אתונה וקורינתוס.
היתוך קר
אף שהוכרז בעבר מספר פעמים על הצלחה במימוש תהליכי היתוך קר, כל הניסיונות לחזור על הניסויים נכשלו. בין הפיזיקאים מוסכם שאין כל תהליך ידוע של היתוך קר, ונראה שתהליך כזה כלל לא ייתכן.
וסילי פרוב
וסילי גריגורביץ' פֶּרוֹב (ברוסית: Василий Григорьевич Перов; ) היה צייר רוסי, שצייר בסגנון הריאליסטי וממייסדי תנועת האמנות רבת ההשפעה "הנודדים".
פסגת מומצ'יל
פסגת מומצ'יל ממוקמת 590 מטרים מזרחית לפסגת אילינדן;
מארק בלובשטיין
קורות חיים
הוא התחיל להתאמן אצל אלכסנדר חוזמן ובשנת 2004 הוענקו לו דרגת רב אמן.
בשנת 2010 הוא סיים אוניברסיטת טורונטו והקדיש את עצמו לתחרויות שחמט.
אליפות וימבלדון 1979
תחרות זוגות נשים
במשחק הגמר מרטינה נברטילובה ובילי ג'ין קינג מארצות הברית שיחקו נגד בטי שוטב מהולנד וונדי טרנבול מאוסטרליה וניצחו אותן ב-3 מערכות. לבילי ג'ין קינג זה היה ניצחון גראנד סלאם ה-20 (מתוכם 11 אישיים) בקריירה שלה. בכך היא שברה את השיא של אליזבת ריין.
אגנש קובאץ'
אגנש קובאץ' (בהונגרית: Kovács Ágnes; נולדה ב-13 ביולי 1981) היא שחיינית עבר הונגרית. אלופה אולימפית, פעמיים ברציפות אלופת עולם במשחה ל-200 מטר חזה ו-7 פעמים אלופת אירופה.
קוו ואדיס (סרט, 1951)
פרס גלובוס הזהב
פיטר יוסטינוב זכה בפרס גלובוס הזהב כשחקן המשנה הטוב ביותר. רוברט סרטיס ויליאם ו. סקאל זכו בפרס גלובוס הזהב לצילום הטוב ביותר. הסרט אף היה מועמד לסרט הטוב ביותר בקטגוריית דרמה.
משה ליפשיץ
משה ליפשיץ (בכתיב היידי הסובייטי: מוישע ליוושיץ; 18 במאי 1894 – 12 באפריל 1940) היה משורר יידי ומחזאי עברי ויידי.
בני עקיבא
בני עקיבא היא תנועת נוער ציונית-דתית בין-לאומית, הדוגלת בערכי תורה ועבודה. בני עקיבא בישראל היא תנועת הנוער המרכזית של הציבור הדתי לאומי בישראל ותנועת הנוער השלישית בגודלה בישראל. מזכ"ל התנועה בישראל הוא יגאל קליין.
שמה של התנועה נגזר משמו של רבי עקיבא. השם הוצע על ידי אברהם קסטנבוים, והוא מסמל הן את הגבורה היהודית והן את לימוד התורה. סמל התנועה מבטא את האתוס המרכזי שלה, "תורה ועבודה": לוחות הברית ולצדם עלי זית ו-שעורה ומעליהם חרמש וקלשון, על הלוח הימני כתובה האות ת', המסמלת את התורה, ועל הלוח השמאלי האות ע', המסמלת את העבודה. המוטו ברוח זו המהווה אבן פינה באידאולוגיית התנועה הוא "קדש חייך בתורה וטהרם בעבודה", שנטבע על ידי שלמה זלמן שרגאי. שמו של ביטאונה הרשמי הוא "זרעים", המבטא מצד אחד קשר לתורה (סדר זרעים הוא הסדר הראשון בסדרי המשנה) ומצד שני קשר לעבודת החקלאות.
היסטוריה ואידאולוגיה
בעבר היה לתנועה אופי חלוצי-התיישבותי, ומכאן הקשר שלה לקיבוץ הדתי. עם הזמן חל שינוי בתפיסת עולמה של התנועה, בייחוד לאחר מלחמת ששת הימים, ויעד ההגשמה הורחב למושבים שיתופיים. במקביל לכך הודגש בתנועה ערך ההתיישבות ביהודה והשומרון וחבל עזה, ולתנועה היה חלק מרכזי בהקמת ההתנחלויות בשטחים אלה. השפעתן של ישיבת מרכז הרב ותנועת גוש אמונים על התנועה עלתה מאוד, וכך גם הכיוון הפוליטי של התנועה נמשך לכיוון הימין הדתי. במועצה הארצית "עושים הגשמה" (שנת תשע"א) היה רוב במליאה הכללית שהתנועה תוכר כתנועה ימנית פוליטית.
מבנה הפעילות
החניכים בגילאים אלו מכונים חבריא א'. במהלך כיתה ט', ב"שבת ארגון", ניתן לשכבת הגיל שם קבוע והחניכים עולים לחבריא ב'. שם השבט זהה בכל הארץ והוא מלווה את הבוגרים לכל חייהם. במסגרת חבריא ב' החניכים מגשימים את הערכים שספגו במשך שנותיהם בתנועה, לדוגמה, בפעילות הדרכה, של"פ (שמיניסטים לעיירות פיתוח) או בצוותי נחשון וצוותי ההגשמה למיניהם. ישנם סניפים שמתחילים את הפעילות משבט נבטים.
תנועה מעורבת - בדיעבד או לכתחילה
בסניפים נוספים של בני עקיבא (בעיקר בהתנחלויות ויישובים אך גם באזורים עירוניים) הופרדה הפעילות בין בנים לבנות, אם כי ברוב המקרים לא לכדי סניפים נפרדים בהווייתם כדוגמת תנועת אריאל. בזמנו של מוטי יוגב כמזכ"ל, בעקבות סניפים שרצו לעבור לתנועת אריאל, בה יש הפרדה בין בנים לבנות, רבו הקולות שנתנו לגיטימציה לפעילות נפרדת, בין השאר על מנת להשאיר סניפים אלו בבני עקיבא. כנגדם, נשמעו קולות המתנגדים להפרדת הסניפים, בהם קולו של הרב יובל שרלו שטען כי אין לחנך לאידיאל של חברה נפרדת, אלא ל"חברה צנועה ומעורבת לכתחילה", ואף הוציא בנושא חוברת במסגרת פרויקט "עצ"ה לדרך" (הנחלת ערכי הציונות הדתית לדור הבא) של תנועות נאמני תורה ועבודה והקיבוץ הדתי (יחד עם רן חורי). מצדד נוסף בעמדה זו הוא הרב יואל בן נון, שטען כי יש לסמוך על דבריו של רבי מרדכי יפה (בעל "הלבוש"), והיתר הרב יחיאל וינברג (ה"שרידי אש") אשר ניתן לתנועת הנוער "ישורון" בצרפת להוביל פעולות מעורבות חלקית על מנת למשוך את הנוער ולבלום התבוללות] ושהחומרה היתרה שבה מנסים ליצור הפרדה מגדרית בציבור של רווקים, תביא בסופו של דבר להרס גדול. גם בין המצדדים בהפרדה, רבים מקבלים את היתרו של הרב וינברג כהיתר שבדיעבד, וסבורים שכאשר האלטרנטיבה היחידה היא שהחניכים לא יבואו לתנועת נוער דתית, יש לקיים סניפים מעורבים. בעמדה זאת צידד הרב משה צבי נריה.
מסמכי האנטי-פדרליסט
מורשת
האנטי-פדרליסטים לא הצליחו לבטל את החוקה, אבל לאור הלחצים והצורך באישור החוקה הבטיח מדיסון להוסיף תיקונים לחוקה מיד לאחר אישורה על ידי המדינות. מגילת הזכויות היא למעשה עשרת התיקונים הראשונים לחוקת ארצות הברית המבטיחים את היסוד וזכויות היתר של האזרחים האמריקאים. מגילת הזכויות נותנת את הסמכות שלא ניתנה במפורש לממשל הפדרלי, למדינה. מגילת הזכויות הפכה לחלק החשוב בחוקה ורבים מהתיקים שנידונים בבית משפט העליון הם תיקים שדנים בחופש הביטוי של פעילי זכויות אזרח והגנה על אמריקאים מפני פיקוח בלתי חוקי של הממשלה, כפי שביקשו האנטי-פדרליסטים במסמכי האנטי-פדרליסט שכתבו לפני יותר מ-200 שנה.
מרדכי אבי-שאול
מרדכי אבי-שאול (מַנְדֶל) (25 באוגוסט 1898, ה'תרנ"ח, סולנוק, הונגריה – 18 בפברואר 1988, ה'תשמ"ח, ישראל) היה משורר, סופר, מבקר ומתרגם עברי, חתן פרס טשרניחובסקי לשנת ה'תשי"ז.
קורות חייו
ב-1942 היה ממייסדי "ליגה V" לתמיכה בברית המועצות במלחמתה בנאצים בימי מלחמת העולם השנייה, ולאחר דעיכתה, לחבר ב"ליגה לקשרי ידידות ישראל-ברית המועצות". ב-1950, "עצומת סטוקהולם", שיזם הפיזיקאי הצרפתי פרדריק ז'וליו-קירי ו"המועצה העולמית לשלום", אשר קראה לביטול מוחלט של הנשק הגרעיני בעולם, נחתמה על ידי כ-273 מיליון בני אדם, ביניהם בישראל. החותמים בישראל, בהם אבי-שאול, הקימו בעקבות העצומה את "הוועד הארצי למען השלום בישראל".
ב-1951 הוצב אבי-שאול במקום ה-16 ברשימת מק"י לבחירות לכנסת השנייה, ולא נבחר. באותה שנה היה פעיל בתמיכה בשביתת הימאים,. ב-1952 היה פעיל בהתנגדות למשא ומתן של ישראל עם גרמניה המערבית לגבי קבלת פיצויים על הסבל והנזק החומרי אשר נגרם ליהודים בתקופת השואה (הסכם השילומים), ולחוק האזרחות, מתוך התנגדות לדרישה מתושביה הערבים של הארץ להוכיח כי היו נתיני המנדט לפני קום המדינה, כי שהו בה ברציפות מהקמתה עד תאריך תחולת החוק, וכי היו רשומים במרשם התושבים, כדי לקבל אזרחות ישראלית. בנוסף, סביב משפטי פראג, היה פעיל ב"ליגה לקשרי ידידות ישראל-צ'כוסלובקיה".
ספרו הראשון היה ספר שירים אשר נכתב בהונגרית (1920). על תרגומו ממבחר הרומאנים של תומאס מאן זכה בפרס טשרניחובסקי לשנת ה'תשי"ז.
שיקגו
המתיישבים הראשונים באזור
ההתיישבות הראשונה באזור החלה בשנת 1779, עם הקמת מושבת סחר פרוות על ידי הסוחר הקוויבקי ז'אן-בטיסט פואן דו סאבל (Jean Baptiste Pointe du Sable).
המאה ה-19 - צמיחתה של העיר
ב-12 באוגוסט 1833 נוסדה העיירה שיקגו כאשר אוכלוסייתה מנתה באותה העת 350 תושבים בלבד. בשנת 1836 החלה בניית תעלת אילינוי ומישיגן (Illinois and Michigan Canal). עם תחילת הבנייה נהרו לשיקגו כמות גדולה של פועלים אשר הגדילה את אוכלוסיית העיר באופן משמעותי. בשל כך, בשנת 1837 הוכרזה שיקגו כעיירה כאשר אוכלוסייתה מנתה באותה העת 4,170 תושבים. בשנת 1848 נפתחה תעלת אילינוי ומישיגן (Illinois and Michigan Canal) אשר אפשרה הובלה ימית מאזור הימות הגדולות דרך שיקגו אל נהר מיסיסיפי ואל מפרץ מקסיקו. כמו כן, באותה השנה הושלמה גם הבנייה של מסילת הברזל הראשונה לשיקגו אשר קישרה את שיקגו אל העיר ניו יורק.
המאה העשרים עד היום
עם השנים, ככל שאוכלוסיית העיר גדלה כך גדלה גם כמות מי הביוב אשר הוזרמה אל תוך ימת מישיגן (מקור מי השתייה הבלעדי של תושבי העיר). כתוצאה מכך עלתה כמות התושבים אשר סבלו מבעיות בריאותיות ותושבים רבים חלו במחלת טיפוס הבטן. בשנת 1900, נפתרה בעיית זיהום מי ימת מישיגן לאחר שמחלקת התברואה של שיקגו הצליחה לשנות באופן מוחלט את כיוון הזרימה של נהר שיקגו באמצעות סדרה של תָּאי שַׁיִט וגרמו לנהר שיקגו לזרום מימת מישיגן לתוך תעלת התברואה והאוניות של שיקגו (Chicago Sanitary and Ship Canal), משם לנהר דפליינס (Des Plaines River) אשר עובר ממערב לעיר, משם לנהר אילינוי ומשם אל תוך נהר המיסיסיפי.
אקלים
העיר נמצאת באזור בעל אקלים יבשתי לח ומזג האוויר בעיר מאופיין בחורפים קרים בעלי טמפרטורות נמוכות, לעיתים אף באופן קיצוני וקייצים חמים. לפי סוכנות ה-National Weather Service האמריקאית, הטמפרטורה הגבוהה ביותר שנרשמה בעיר הייתה 42 מעלות צלזיוס אשר נרשמה ב-1 ביוני 1934. הטמפרטורה הנמוכה ביותר שנרשמה בעיר הייתה 50- מעלות צלזיוס אשר נרשמה ב-20 בינואר 1985. מזג האוויר בעיר מאופיין לעיתים רבות בפרקי זמן ארוכים בקיץ אשר מלווים בחום ויובש ובפרקי זמן משתנים בחורף אשר מלווים בקור קיצוני. למשל, גל החום בשיקגו שהיה בשנת 1995 היה גל חום חסר תקדים שהכה באזור המערב התיכון של ארצות הברית במשך רוב חודש יולי. טמפרטורת השיא הייתה 41 מעלות צלזיוס ובבתים היו 47.8 מעלות, וכמו כן, במהלך גל החום היו חמישה ימים רצופים שבהם הטמפרטורות נשארו מעל 34 מעלות צלזיוס בשעות אחר הצהריים.
שכונות
בשנות ה-20 של המאה ה-20 סוציולוגים מאוניברסיטת שיקגו חילקו את העיר ל-75 אזורים קהילתיים (community areas). אזורים אלו הורכבו ממספר שכונות סמוכות בעלות קשרים גאוגרפיים ותרבותיים בתוך העיר. במהלך השנים נעשו רק שינויים מזעריים לחלוקה, העיקריים בהם הן הוספתו של האזור או'הייר (O'hare) שסופח לעיר והתפלגותו של אזור אדג'ווטר (Edgewater) מהאזור אפטאון (Uptown). כך שכיום העיר מחולקת ל-77 תתי-אזורים. אזורים אלו מוכרים רשמית על ידי עיריית שיקגו וגבולותיהם נשארים קבועים. הם באים לידי ביטוי במפקדי האוכלוסין ומשמשים כבסיס למגוון יוזמות של תכנון עירוני. להלן טבלה של תתי האזורים בשיקגו והאוכלוסייה בהם (ראה מפה). בנוסף לחלוקה זו, העיר מחולקת ל-50 מחוזות בחירה שבוחרים את חברי מועצת העיר. חלוקה זו מעודכנת בהתאם לתוצאות מפקד האוכלוסין כדי להבטיח שבכל מחוז יש מספר דומה של תושבים. ישנן חלוקות עדינות יותר של השכונות, במסגרתן העיר מחולקת לכ-200 שכונות שונות. ב-1993 אישרה מועצת העיר חלוקה ל-178 שכונות, אך מאז משכה מועצת העיר את ההכרה בשכונות אלה. כיום אין לחלוקות כאלה שימוש רשמי, אולם נעשה בהן שימוש לא רשמי בקרב תושבי העיר.
תיירות
ענף התיירות מהווה ענף כלכלי מרכזי בעיר, ומבקרים בה למעלה מ-40 מיליון תיירים מדי שנה. אתרי התיירות העיקריים כוללים את מתחם הנייבי פיר, פארק המילניום, גן החיות של פארק לינקולן, המצפה במגדל סירס, מכון האמנות של שיקגו, מרכז ג'ון האנקוק ועוד. כ-20 מיליון תיירים מבקרים מדי שנה בפארק לינקולן.
ספורט
שיקגו היא אחת מחמישה אזורים מטרופוליניים בהם פועלות שתי קבוצות בייסבול (האחרים הן ניו יורק, וושינגטון-בולטימור, לוס אנג'לס וסן פרנסיסקו): השיקגו קאבס והשיקגו וייט סוקס.
אירועים מיוחדים
מדי השנה נערכים עשרות כנסים, פסטיבלים, תצוגות, מצעדים והופעות ברחבי העיר. חלק גדול מהאירועים נערך במימון העירייה (הכניסה אליהם חופשית). להלן האירועים השנתיים הבולטים ביותר בעיר:
תשתיות כבישים
אף על פי שקיימת מערכת נרחבת של כבישים שמקשרים את העיר לסביבתה, עדיין עומסי התנועה ופקקי התנועה הנוצרים בהם הם הכבדים, בעיקר בשעות השיא.
רכבת עילית
קווי רכבת ה"אל" כוללים את הקו האדום, הכחול, הירוק, הכתום, החום, הסגול, הוורוד והצהוב. הקו האדום והקו הכחול (אשר מוביל לנמל התעופה שיקגו או'הייר) פועלים 24 שעות ביממה.
סטפן לאזמה
קריירה
בצעירותו שיחק לאזמה באוניברסיטת מסצ'וסטס. עונת, האחרונה שלו באוניברסיטה, הייתה רוויית הישגים אישיים עבורו. הוא נבחר על ידי סוכנות הידיעות האמריקאית לנבחרת ה"אול-אמריקן" של ליגת המכללות, וזכה גם בפרסי שחקן העונה ושחקן ההגנה של העונה של התאחדות האטלנטיק-10. הוא שבר את שיא החסימות של כל הזמנים באוניברסיטה, שהיה שייך למרקוס קמבי, וכן הפך לאחד משלושה שחקנים בהיסטוריית המכללות שהשיגו ארבעה טריפל דאבלים בעונה אחת, יחד עם ג'ייסון קיד ומייקל אנדרסון.
דוד שפרבר (מבקר אמנות)
פעילותו כחוקר אמנות
ספרו של שפרבר "ביקורת נאמנה: אמנות יהודית פמיניסטית בישראל ובארצות הברית" יצא לאור בשנת 2021 בהוצאת מאגנס של האוניברסיטה העברית. הספר עוסק בשאלה מהי אמנות יהודית־פמיניסטית וכיצד היא תורמת למרחבי האמנות, החברה והדת בישראל ובארצות הברית. הספר דן בביקורתה כלפי המסורת היהודית, ההלכה והמוסדות היהודיים הדתיים. יצירותיהן של אמניות פמיניסטיות מנותחות לאור האמנות הפמיניסטית הכללית וההגות היהודית הפמיניסטית ובהשוואה לפרקטיקות אקטיביסטיות, תוך ניתוח ההתקבלות של היצירות ובחינת הדיונים הציבוריים שהן חוללו.
מאמריו של שפרבר פורסמו בבמות אקדמיות מן השורה הראשונה, בקטלוגים מוזיאליים ובבמות פופולריות. הוא כתב גם באתרי האינטרנט הישראלים ynet: יהדות, הארץ; "ישראל היום"; "מארב", "ערב רב", "על דעת הקהל" (מכון הרטמן) ועוד.
אירועי מבצע צוק איתן
10 ביולי: היום השלישי
מחבלים המשיכו בירי הרקטות. לראשונה נשמעה אזעקה במצפה רמון ובערד. אזעקות נוספות נשמעו ביישובי הדרום, בגוש דן ובדימונה. בצהריים נורה מטח אל יישובי דרום גוש דן והשפלה, כיפת ברזל יירטה את הרקטות. בשעות הערב המוקדמות ירו מחבלים מטח רקטות אל ירושלים, כיפת ברזל יירטה שתי רקטות, ושתיים נוספות נפלו בשטחים פתוחים. מטח של עשרות רקטות שוגר לעבר הערים אופקים, באר שבע ועומר, שתיים מתוכן גרמו נזק לבתים בעיר באר שבע ושאר הרקטות ירטו ונפלו בשטחים פתוחים בין הערים אופקים ובאר שבע. גם באשדוד פגעה רקטה, וכתוצאה מהפגיעה נשרפו מספר כלי רכב.
12 ביולי: היום החמישי
ביום זה נורו לראשונה רקטות על פתח תקווה מאז מלחמת המפרץ. כמו כן נורה מטח רקטות לעבר ירושלים, אחדות מהן נפלו בחברון ובאזור בית לחם, ובעקבות זאת נתן צה"ל הנחיות מיגון לפלסטינים ביהודה ושומרון. מטחים נורו גם לגוש דן, השפלה ובית שמש. לראשונה נשמעה אזעקה גם בעיר מודיעין וסביבותיה.
הפעילות המבצעית בשלב השני - מתקפה קרקעית
הפעילות המבצעית בשלב השני החלה ב-17 ביולי בשעות הערב, אז פתחו כוחות זרוע היבשה של צה"ל במתקפה קרקעית ברצועת עזה, תחת סיוע ארטילרי שסיפק חיל התותחנים באמצעות תותחי 155 מ"מ וטילי "תמוז". כוחות חיל ההנדסה הקרבית עסקו באיתור, חשיפה והשמדה של מנהרות הלחימה של רצועת עזה, בהתחלה באזורים סמוך לציר הוברס ובהמשך עמוק יותר, בסיוע חטיבות חיל הרגלים וחיל השריון.
20 ביולי: היום השלושה-עשר
קצין צה"ל מחיל ההנדסה הקרבית נהרג מירי טיל נ"ט וחייל נוסף נהרג בהיתקלות עם מחבלים. בלילה נהרגו בקרבות עם צה"ל כ-60 מחבלים. בסך הכל, מתחילת התמרון הקרקעי הרגו כוחות צה"ל 130 מחבלים, ומתחילת הלחימה נהרגו כ-400 פלסטינים.